Magisk+koffert+MS


 * På Mattisskogen har vi en koffert som ser helt vanlig ut utenpå, men egentlig er det en magisk koffert. Vi tar den frem når det er tid for samlingsstund. Noen ganger er det en voksen som bestemmer at det er tid for samlingsstund, andre ganger er det barna selv som peker på kofferten eller drar frem en stol for å klatre opp og hente den ned fra hylla. Kofferten har blitt et populært innslag i hverdagen. For å få den til å åpne seg, må vi tromme på kofferten med hendene. Kofferten inneholder alltid noe spennende! ||


 * [[image:IMG_2245 (400x300).jpg width="320" height="240" align="left"]] || [[image:IMG_2243 (400x300).jpg width="320" height="240" align="left"]] ||

Av og til ligger det instrumenter der, som alle får prøve å spille på. Vi synger, bråker, lager lyder og spiller rytmer. Vi synger også sangen inne på min mage. ||
 * Noen ganger ligger det sangkort i esken. Barna får trekke kort og vi ser på bildene og synger sangen. På bildet over ser vi sangene nede på stasjonen, med krøllet hale og ro, ro til fiskeskjær.


 * [[image:IMG_2244 (400x300).jpg width="320" height="240"]] || [[image:IMG_2241 (400x300).jpg width="320" height="240"]] ||


 * På bildet over ser vi "lille" Petter edderkopp som skal til å legge seg i kofferten igjen for å sove. De tre bukkene Bruse (eller alle killebukkene) dukker også ofte opp! ||


 * Vi kommer til å bruke den magiske kofferten som utgangspunkt for samlingsstunder gjennom hele året. Vi ser at kofferten er populær i hele barnegruppa og at innholdet kan varieres nærmest i det uendelige! ||

Den magiske kofferten blir også brukt når vi har prosjekter. I uke 43 satte vi i gang et prosjekt rundt eventyret om Bukkene Bruse, der kofferten spilte en stor rolle. Her kan du lese mer om dette prosjektet: Bukkene Bruse ||
 * **Den magiske kofferten som hjelpemiddel i prosjektarbeid:**